b'\n_START_ARTICLE_\nKobbertakspalasset\n_START_PARAGRAPH_\nKobbertakspalasset (polsk Pa\xc5\x82ac pod Blach\xc4\x85, bokstavelig talt \xc2\xabPalasset under blikket\xc2\xbb) er et barokkpalass i Warszawa, like ved Kongeslottet. Palassets uvanlige navn (l\xc3\xb8st oversatt fra polsk) kommer av dets kobbertak, en sjeldenhet i f\xc3\xb8rste halvdel av det 18. \xc3\xa5rhundre, da palasset ble bygd. Det huser i dag en utstilling av orientiske tepper.\n_START_SECTION_\nHistorie\n_START_PARAGRAPH_\nPalasset ble bygd av Stanis\xc5\x82aw August Poniatowski i \xc3\xa5rene 1720\xe2\x80\x931730 etter tegninger av Jakub Fontana til prins J\xc3\xb3zef Poniatowski. Palasset ble praktisk talt stadig ombygd, ogs\xc3\xa5 i det 19. \xc3\xa5rhundre og i mellomkrigstiden. Det ble brent ned av tyskerne under Warszawaoppstanden i 1944, og gjenoppbygd i 1948\xe2\x80\x931949 etter krigen, stilisert til Poniatowski-epoken.'